open-index/open-wikipedia-markdown huggingface dataset:
Óscar Carrera

**Óscar Carreira Amandi**, nado en Tui o 9 de maio de 1991, é un deportista galego que compite en piragüismo na modalidade de augas tranquilas. 

## Traxectoria 
En 2013 participou no Campionato Europeo de Piragüismo en Augas Tranquilas, celebrado en Mortemor, logrando unha cuarta posición na categoría K-4 1000 metros, xunto aos seus compañeiros Javier Hernanz, Rodrigo Germade e Iñigo Peña. Co mesmo equipo participou ese ano no Campionato Mundial de Piragüismo en Augas Tranquilas en Duisburgo, conseguindo unha oitava posición. O ano seguinte competiron no Mundial celebrado en Moscova, pero foron descualificados. 

Gañou unha medalla de bronce no Campionato Europeo de Piragüismo de 2015, na proba de K4 1000 m, cos mesmos compañeiros. Ese ano competiron tamén no Mundial celebrado en Milán, obtendo a sexta praza final. Participaron ao ano seguinte nos Xogos Olímpicos de Río de Janeiro 2016, obtendo o 5º lugar na proba de K4 1000 m.

Tras os Xogos o equipo mudou: saíron Rodrigo Germade e Iñigo Pena e entraron Javier Cabañín e Rubén Millán. No Mundial de 2017, na República Checa, o equipo finalizou en cuarta posición.

Ademais adestra ás categorías de base do Club Ría de Betanzos.

## Recoñecementos 
En 2016, o Concello de Tui engadiu o seu nome no monumento aos deportistas olímpicos da vila, na Rúa Olímpicos Tudenses.

## Palmarés Internacional 

## Notas 
## Véxase tamén 
### Ligazóns externas 
* Ficha do deportista. Páx. do Comité Olímpico Español .
Sabor (homónimos)

*O sentido do **sabor**
*O **sabor**, unha característica de partículas na física.
*O **Sabor**, o parlamento de Croacia.
Cor (homónimos)

*A **cor**, unha característica visual
*A **carga de cor**, unha característica dalgunhas partículas en física
Maggie Civantos

**Maggie Civantos**, nada o 28 de decembro de 1984 en Málaga, é unha actriz española, que é coñecida polos seus papeis como Macarena Ferreiro na serie de Antena 3 e FOX España *Vis a vis* e Ángeles Vidal en *Las chicas del cable*, serie orixinal de Netflix.

## Traxectoria 
Filla dunha cantante e dun técnico de son, ambos os procedentes do municipio de Málaga, o seu nome, Maggie provén do personaxe de *Falcon Crest*, Maggie Gioberti, interpretado por Susan Sullivan.

Empezou a súa carreira como actriz participando en series de televisión como *Escenas de matrimonio*, *Hospital central* e *Yo soy Bea*. Tamén participou en curtas como *O que espera* ou *Nada.* En 2008 protagonizou a serie *Eva y kolegas* de Antena 3. Tamén formou parte da repartición recorrente da serie de Canal Sur *Arrayán*, interpretando a Angélica.

Despois de participar en varias producións con personaxes capitulares, en 2014 saltou á luz cara ao gran público coa súa participación na serie de Antena 3 *Bienvenidos al Lolita* interpretando a Fanny. A súa grande oportunidade chegoulle en 2015 coa serie *Vis a vis* na que interpreta a Macarena, a protagonista.

En 2017, protagonizou a primeira serie española da plataforma online Netflix chamada *Las chicas del cable*, xunto con outras actrices de renome como Blanca Suárez, Ana Fernández, Ana María Polvorosa e Nadia de Santiago.

## Compromiso 
Civantos está comprometida coa realidade social do seu tempo, en especial coa igualdade e o respecto dos dereitos humanos das mulleres. En 2018 amadriñou dous proxectos da *ONG Save a girl save a generation* denominados "Safe in Nairobi" e "Libres", que buscan educar e concienciar sobre a importancia de erradicar a mutilación xenital feminina.

## Filmografía 
### Series de televisión 
### Películas 
### Curtametraxes 
### Teatro 
## Premios 
* Premios Ondas 2015- Ex-aequo coa repartición feminina da serie. (Antena 3 *Cara a cara*)
* Gañadora dos Premios Madrid Imaxe (MIM Series) 2015 á mellor actriz de televisión Feminina Dramática Por *Vis a vis*.
* Premios XXIV Unión de Actores 2016: Mellor Actriz Protagonista de TV Por *Vis a Vis*
* Festival de Málaga 2019, Biznaga de Prata á mellor actriz de repartición, por *Antes de la quema*, este premio foi Ex aequo con Carolina Ramírez, por *Nena errante*.

Premios Feroz

## Notas 
## Véxase tamén 
### Ligazóns externas 
*Maggie Civantos en Facebook
*Maggie Civantos en Twitter
Ayelet Shaked

**Ayelet Shaked** (en ), nada en Tel Aviv o 7 de maio de 1976, é unha política, activista e enxeñeira informática israelí. É membro da Knesset para A Casa Xudía dende 2013, e Ministra de Xustiza dende 2015. Aínda que representa a un partido relixioso, Shaked identifícase como unha política secular, é a única muller secular no seu partido. Comezou a súa carreira na industria de alta tecnoloxía de Tel Aviv, traballando como enxeñeira en Texas Instruments. En 2010, estabeleceu o movemento extraparlamentario "O meu Israel" con Naftali Bennett e dirixiuno até maio de 2012.

En 2015 incorporouse ao goberno presidido por Benjamin Netanyahu como ministra de Xustiza. Nesta responsabilidade deu cobertura legal aos asentamentos de colonos xudeus nos territorios ocupados de Cisxordania. Tamén foi polémica a lexislación que impulsou para obrigar ás organizacións non gobernamentais a facer públicas as doazóns recibidas no estranxeiro.

É considerada unha das lexisladoras máis activas e influentes de Israel, iniciou e redactou leis, ademais das devanditas, a lei integral contra o terrorismo, unha versión da proposta de lei básica sobre Israel como a nación-estado do pobo xudeu, así como unha lei que limita os poderes do Tribunal Supremo de Israel. En opinión de Haaretz, considerada como unha potencial futura primeira ministra, "está preparada para ser a política israelí máis exitosa de Israel dende Golda Meir".

En 2019, estabeleceu o partido Nova Dereita xunto con Bennett. Mais, nas eleccións lexislativas de 2019 erran no seu obxectivo de acadar representación parlamentaria, mais na repetición electoral de xaneiro de 2020 consegue ser escollida dentro dos seis membros da Knesset do seu partido.

A crise política que Israel viviu entre 2019 e 2021 saldouse con catro repeticións electorais e bloqueos parlamentarios que impediron formar maiorías que sostiven un executivo. Finalmente, as forzas opositoras a Netanyahu, entre as que está a formación de Ayelet Shaked, logrou un pacto que incorporará ao goberno a unha coalición diversa de partidos (dende a extrema dereita ata representantes da minoría árabe) e que fará que o cargo de Primeiro Ministro rote entre Bennett e Yair Lapid, progresista. En xuño de 2021 foi nomeada ministra de Interior.

## Notas 
## Véxase tamén 
### Ligazóns externas 
* Páxina oficial
O lobo con botas

***O lobo con botas*** (orixinalmente en castelán ***El lobo con botas***) é unha obra de literatura infantil escrita por Hematocrítico e editada en 2018. Publicouse en galego en tradución de Anaír Rodríguez da man de Edicións Xerais de Galicia.

É un conto que trata sobre o consumismo protagonizado por lobos, gatos, dragóns, xigantes... onde se formula unha pregunta ós máis pequenos: É divertido xogar unha vez tes todo o que queres?

## Sinopse 
Feroz o tío de Lobiño monta unha xastrería, pero esta comeza a ir mal debido a que non vai ninguén. Un día o seu sobriño ensínalle ao seu tío un póster do gato con botas, a nova estrela infantil de moda. Todos queren vestir coma el, un sombreiro, unha espada, unhas botas… algo que o lobo Feroz aproveita para facer negocio. 

Cando os nenos teñen todo, o tío, desexoso de máis diñeiro envolve ó gato con botas para que pose con diferentes produtos que posteriormente facendo uso de fotos utilizará para venderlles máis cousas ós rapaces.

## Véxase tamén 
### Ligazóns externas 
* Ficha do libro
Axente Riciños

***Axente Riciños***  é unha obra de literatura infantil escrita por Hematocrítico, editado en galego en 2016 e actualmente dispoñible tamén en castelán.

A súa primeira edición foi en galego en Edicións Xerais de Galicia.

Neste libro hai varias referencias a clásicos da literatura infantil como *Riciños de ouro*, *Carapuchiña vermella* e *Brancaneves*.

## Sinopse 
Riciños é unha rapaza moi esperta, que soluciona todo tipo de problemas e, alí onde vai, axuda á xente. O conto comeza con Riciños na casa dos osos (*Riciños de ouro*) onde, debido a ausencia dos osos, decide arranxa as camas e evita que a casa arda atendendo a comida sempre e cando despois os osos lle dean un pouco desa sopa, a continuación marcha da casa dos osos e tras camiñar atopa a casa dos sete ananos, onde evita coa súa astucia que a bruxa malvada envelene a Brancaneves.

Tras resolver varios casos a policía ofrécelle traballar como detective, pero negase, pois ela prefire ser unha superheroiña.

## Véxase tamén 
### Ligazóns externas 
* Ficha do libro
Richard Reece

**Richard Marsden Reece**, nado en Cirencester, no condado de Gloucestershire, o 25 de marzo de 1939, foi un bioquímico inglés máis coñecido polo seu labor no terreo numismático.

## Traxectoria 
Richard Marsden Rice era fillo de Richard Marsden e Alice Reece.

Realizou os seus estudos superiores de Bioquímica no *University College London*, onde se graduou en 1961. Posteriormente ingresou na Universidade de Oxford (*Wadham College*) para continuar os seus estudos, e alí acadou o grao de doutor  en 1972.

Entre outras institucións de prestixio científico, Reece formou parte da Sociedade de Anticuarios de Londres a partir de 1968, e en 2003 foi elixido como socio de honra da Real Sociedade de Numismática de Londres, de cuxo consello formara parte entre 1970 e 1973.
*2009: Medalla da *Royal Numismatic Society*.
* 2014: Premio Derek Allen, da Academia Británica.

## Escolma de obras 
Esta é unha escolma das principais monografías de Reece en materia numismática e arqueolóxica:

* (1975): *Introduction to Roman coins. Corinium Museum*. Cirencester. ISBN 9780904925029
* (1981): *Excavations in Iona 1964 to 1974.* Institute of Archeology London.
* (1987): *Coinage in Roman Britain*. Seaby. Londres. ISBN 9780900652868
* (1988): *My Roman Britain*. Cotswold Studies. Cirencester. ISBN 9780905853215
* (1990): *Excavations, survey and records around Cirencester*. Cotswold Studies. Cirencester. ISBN 9780905853260
* (1991): *Roman coins from 140 sites in Britain*. Oxbow Books. Oxford. ISBN 9781873132203
* (1997): *The future of Roman military archaeology : annual Caerleon Lecture in honorem Aquilae Legionus II Augustae*. National Museum of Wales. Cardiff. ISBN 9780720004458
* (1999): *The later Roman Empire : an archaeology AD 150-600*. Tempus. ISBN 978-0752414492
* (2000): *Identifying Roman Coins. A practical guide to the identification of site finds in Britain*. Con S. James. Spink. ISBN 9781902040400
* (2002): *The Coinage of Roman Britain*. The History Press. Stroud. ISBN 9780752425238
* (2003): *Roman coins and archaeology : collected papers*. Cultura. Wetteren. ISBN 9789080661691

## Notas
Worcester, Massachusetts

**Worcester** () é unha cidade, e sede de condado do mesmo nome, de Massachusetts, Estados Unidos. O seu nome provén de Worcester, Inglaterra, e segundo o Censo dos Estados Unidos de 2010 a cidade tiña unha poboación de 181.045 habitantes, sendo a segunda maior cidade da rexión de Nova Inglaterra, tras Boston. Worcester atópase a aproximadamente 64&nbsp;km ao oeste de Boston, a uns 80&nbsp;km ao leste de Springfield e 64&nbsp;km ao norte de Providence. Debido á súa localización no Massachusetts Central, Worcester é coñecido como o "*Heart of the Commonwealth*", e, un corazón é símbolo oficial da cidade. O símbolo do corazón podería provir tamén das tarxetas do día de San Valentín, que aínda que non se inventaran na cidade, foron producidas en serie e popularizadas por Esther Howland quen viviu en Worcester.

A cidade ten varios exemplos de arquitectura vitoriana.

## Notas
Yankee Stadium

O **Yankee Stadium** é un parque de béisbol situado no Bronx, Nova York (Estados Unidos). É o estadio local dos New York Yankees da Major League Baseball (MLB) e, desde 2015, do New York City FC da Major League Soccer (MLS). O recinto, cuxo custo de construción foi de 2.300 millóns de dólares, a metade deles procedentes de axudas públicas,, substituíu en 2009 ao Yankee Stadium orixinal, situado xusto ao carón do mesmo. O lugar onde ficaba o estadio orixal é agora un parque público chamado Heritage Field.

## Notas 
## Véxase tamén 
### Outros artigos 
* Bronx
* New York Yankees

### Ligazóns externas 
* Páxina web do estadio en mlb.com/yankees
* Yankee Stadium Seating Chart
Petco Park

**Petco Park** é un parque de béisbol situado no centro de San Diego, California (Estados Unidos). É o estadio local dos San Diego Padres da Major League Baseball (MLB). Foi inaugurado no ano 2014 para substituír o Qualcomm Stadium, o cal compartían cos San Diego Chargers da National Football League (NFL). O nome do estadio é debido ao patrocinio da empresa de produtos para mascotas Petco. Os dereits da compañía para nomear o estadio finalizan no ano 2026. Alén de béisbol, o estadio ten sido utilizado para concertos, fútbol, golf e rugby a 7.

## Véxase tamén 
### Outros artigos 
* San Diego
* San Diego Padres

### Ligazóns externas 
* Páxina web oficial
* Páxina web do estadio en padres.mlb.com
Fenway Park

**Fenway Park** é un parque de béisbol situado preto da Kenmore Square en Boston, Massachussets (Estados Unidos). Desde 1912 é o estadio local dos Boston Red Sox, franquía da Liga Americana da Major League Baseball (MLB), sendo o máis antigo da competición. Entre 1914 e 1915 tamén foi o estadio local dos Boston Braves, actuais Atlanta Braves. Debido á súa antigüidade e a súa situación no denso barrio de Fenway–Kenmore, o parque foi renovado ou ampliado en múltiples ocasións. É, porén, un dos recintos con mmenor capacidade de espectadores da competición e un dos únicos oito que poden albergar menos de 40.000.

## Notas 
## Véxase tamén 
### Outros artigos 
* Boston
* Boston Red Sox

### Ligazóns externas 
* Páxina web do estadio en mlb.com/redsox
* Fenway Park Seating Chart
T-Mobile Park

O **T-Mobile Park**, antes coñecido como **Safeco Field**, é un parque de béisbol situado en Seattle, Washington (Estados Unidos). O Washington State Major League Baseball Stadium Public Facilities District é o dono e operador do estadio, o cal serve como fogar dos Seattle Mariners da Major League Baseball (MLB). A capacidade do estadio é de 47.929 para o béisbol. Está situado no barrio do SoDo de Seattle, cerca do comezo da Interestatal 90.

## Notas 
## Véxase tamén 
### Outros artigos 
* Seattle
* Seattle Mariners

### Ligazóns externas 
* Páxina web do estadio en mlb.com/mariners
* T-Mobile Park Seating Chart
Oakland Coliseum

**Oakland Coliseum**, xenericamente coñecido como **Oakland-Alameda County Coliseum** e por motivos de patrocinio **RingCentral Coliseum**, é un parque de béisbol situado en Oakland, California (Estados Unidos). É o estadio local dos Oakland Athletics da Major League Baseball (MLB) e dos Oakland Raiders da National Football League (NFL) de fútbol americano. Inaugurado en 1966, é o único estadio que queda dos Estados Unidos no que se comparte o seu uso para o béisbol e o fútbol americano profesional. O Coliseum tamén acolleu algúns partidos de fútbol dos San Jose Earthquakes da Major League Soccer (MLS) en 2008–2009. No complexo deportivo de Oakland-Alameda County tamén se encontra o Oracle Arena dos Golden State Warriors da National Basketball Association (NBA). En 2011 o estadio foi escenario dalgunhas das escenas da película *Moneyball*.

## Notas 
## Véxase tamén 
### Ligazóns externas 
* Páxina web do estadio en mlb.com/athletics
* Oakland-Alameda County Coliseum Seating Chart
O sabor das margaridas

***O sabor das margaridas*** é unha serie de televisión galega do xénero de suspense policial que se estreou na TVG o 3 de outubro de 2018. Está dirixida por Miguel Conde, con guión de Ghaleb Jaber Martínez, Eligio Montero e Raquel Arias. Estreouse internacionalmente a través de Netflix o 29 de marzo de 2019, sendo a primeira serie en lingua galega distribuída pola plataforma. A serie tivo unha boa acollida no seu lanzamento en *streaming*, especialmente no Reino Unido e Irlanda, onde conseguiu situarse no sétimo posto das producións en lingua non inglesa máis vistas neses países. O seu éxito, motivou a confirmación dunha segunda tempada por parte de Netflix, cuxa rodaxe comezou en decembro de 2019 e que foi estreada na TVG en marzo de 2020.

Nos Premios Mestre Mateo 2018 gañou o galardón á mellor serie de televisión, estando nomeada a un total de oito categorías.

## Sinopse 
Ambientada no ano 2010, a historia desenvólvese na véspera da chegada do Papa Bieito XVI a Santiago de Compostela. A acción prodúcese nunha vila illada do interior de Galicia, onde unha moza conflitiva, Marta Labrada, é secuestrada. Rosa Vargas é a axente de policía encargada da investigación do caso, contando coa axuda de dous axentes locais. Porén, o caso non é tan sinxelo como semellaba nun principio e a investigación destapa toda unha serie de crimes que permaneceran ocultos na vila "onde nunca pasa nada".

A rodaxe da segunda tempada comezou en decembro de 2019.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
### Ligazóns externas 
*
Đurđevo

[miniatura|250px|Mapa do concello de [Žabalj e da rexión de Šajkaška, onde se ve a localización de Đurđevo.]] 
**Đurđevo** (en escrita cirílica: *Ђурђево*) é unha vila do concello de Žabalj, no distrito de Bačka do Sur de Serbia e na provincia autónoma de Voivodina. A vila tiña unha poboación de 5.137 habitantes no censo de 2002, a maioría deles serbios (3.538 persoas), cunha importante minoría rutena (1.197 persoas).
Miller Park

O **Miller Park** é un parque de béisbol situado en Milwaukee, Wisconsin (Estados Unidos). É o estadio local dos Milwaukee Brewers da Major League Baseball (MLB). Inaugurado en 2001, foi construído para substituír o vello Milwaukee County Stadium. Está situado xusto ao suroeste da intersección da Interestatal 94 coa Miller Park Way. O nome do estadio é debido ao patrocinio da empresa cervexeira Miller Brewing Company por 40 millóns de dólares até 2020. Unha vez finalizado o patrocinio, os dereitos de nomeamento do estadio pasarán á American Family Insurance. O Miller Park conta co único teito convertíbel con forma de abanico de América do Norte, pudendose abrir e fechar en manos de 10 minutos.

## Notas 
## Véxase tamén 
### Outros artigos 
* Milwaukee
* Milwaukee Brewers

### Ligazóns externas 
* Páxina web do estadio en mlb.com/brewers
* Miller Park Seating Chart
Subrexión de Forssa

A **subrexión de Forssa** (en finés *Hämeenlinnan seutukunta*) é unha das tres subdivisións da rexión de Tavastia Propia. En 2017 tiña unha poboación de 33&nbsp;491 habitantes.

## Municipios 
## Poboación 
A seguinte táboa amosa a tendencia demográfica da subrexión cada cinco anos dende 1980.

## Véxase tamén 
### Ligazóns externas 
* Sitio web de Forssa    
* Sitio web de Humppila  
* Sitio web de Jokioinen 
* Sitio web de Tammela 
* Sitio web de Ypäjä
Dicionario de termos literarios

O ***Dicionario de termos literarios***, tamén coñecido polo acrónimo **DITERLI**, é un proxecto do Centro Ramón Piñeiro para a Investigación en Humanidades que se publicou en papel e posteriormente na rede e que achega un corpus léxico relacionado coa literatura.
## Tomos 
Trátase dun proxecto en elaboración, e até o momento os volumes publicados só chegan, por orde alfabética, até os termos que comezan pola letra M. A última versión en rede data de setembro de 2022.

* Volume I (A-D), 1998
* Volume II (E-H), 2003
* Volume III (I-M), 2020.

## Notas 
## Véxase tamén 
### Outros artigos 
* ''Diccionario da literatura galega
### Ligazóns externas 
*  [http://bernal.cirp.gal/ords/dtl/r/diterli3/inicio ]
Interleucina 1 beta

A **interleucina 1 beta** (**IL-1β**), tamén coñecida como **piróxeno leucocítico**, **mediador endóxeno linfocítico**, **factor celular mononuclear**, **factor activador do linfocito** entre outros nomes, é unha proteína citocina que nos humanos está codificada no xene ***IL1B*** do cromosoma 2. Hai dous xenes para a interleucina-1 (IL-1): IL1A (IL-1 alfa) e IL1B (IL-1 beta, tratada neste artigo). O precursor do IL-1β é clivado pola caspase 1 citosólica (ou interleucina 1 beta convertase) para formar a IL-1β madura.

## Función 
A propiedade de produción de febre do piróxeno leucocítico humano (interleucina 1) que foi purificado por Dinarello en 1977 (PNAS), presenta unha actividade específica de 10–20 nanogramos/kg. En 1979, Dinarello informou que o piróxeno leucocítico humano purificado era a mesma molécula que fora descrita por Igal Gery en 1972. El nomeouno factor activador do linfocito (LAF) porque era un mitóxeno do linfocito. En 1984 descubriuse que a interleucina 1 consistía en dúas proteínas diferentes, agora chamadas interleucina 1 alfa e interleucina 1 beta.

## Propiedades 
O peso molecular da IL-1β procesada proteoliticamente é de 17,5 kDa.
A IL-1β ten a seguinte secuencia de aminoácidos:
* APVRSLNCTL RDSQQKSLVM SGPYELKALH LQGQDMEQQV VFSMSFVQGE ESNDKIPVAL GLKEKNLYLS CVLKDDKPTL QLESVDPKNY PKKKMEKRFV FNKIEINNKL EFESAQFPNW YISTSQAENM PVFLGGTKGG QDITDFTMQF VSS
A actividade fisiolóxica determinada a partir da proliferación dependente de dose das células D10S murinas é de 2,5 x 108 a 7,1 x 108 unidades/mg.

## Importancia clínica 
O incremento da produción da IL-1β causa varias síndromes autoinflamatorias, especialmente as condicións monoxénicas denominadas síndromes periódicas asociadas a criopirina (CAPS), debidas a mutacións no receptor inflamosoma NLRP3, que desencadea o procesamento de IL-1β.

A disbiose intestinal induce a osteomielite de maneira dependente da IL-1β.

### Terapias dirixidas contra a interceucina 1 beta 
O Canakinumab é un anticorpo monoclonal humano que ten como diana a IL-1β, e está aprobado en moitos países para o tratamento das síndromes periódicas asociadas á criopirina.

## Notas 
## Véxase tamén 
### Outgros artigos 
* Interleucina 1
* Interleucina 1 alfa
* Antagonista do receptor de interleucina 1

### Bibliografía 
* 
* 
* 
* 
* 
* 
* 
* 
* 
* 

### Ligazóns externas 
* 

:*Este artigo incorpora texto da United States National Library of Medicine en dominio público.*
Nationals Park

O **Nationals Park** é un parque de béisbol situado a caron do Anacostia no barrio de Navy Yard de Washington, D.C. (Estados Unidos). É o estadio local dos Washington Nationals, franquía da cidade da Major League Baseball (MLB). Cando os Nationals se trasladaron desde Montreal a Washington, xogaron temporalmente no Robert F. Kennedy Memorial Stadium até a finalización do Nationals Park. É o primeiro estadio con certificado verde do LEED dos Estados Unidos.

## Notas 
## Véxase tamén 
### Outros artigos 
* Washington, D.C.
* Washington Nationals

### Ligazóns externas 
* Páxina web do estadio en mlb.com/nationals
* Nationals Park
Daniel Ochefu

**Daniel Ochefu**, nado o 15 de decembro de 1993 en Baltimore (Maryland), é un xogador de baloncesto profesional internacional estadounidense con pasaporte nixeriano que xoga cos Ibaraki Robots da B. League xaponesa. Formado na Universidade de Vilanova, cos que conseguiu gañar o campionato da NCAA, xoga na posición de pivote cunha altura de 2,08 m. Internacionalmente compite coa selección de Nixeria, coa cal conseguiu a medalla de prata no Campionato de África da FIBA 2017.

## Traxectoria 
Nado en Baltimore, Maryland, Ofechu acudiu ao Instituto de Westtown, onde fixo unha media como júnior de 16 puntos e 12 rebotes por partido. Como sénior foi transferido ao Instituto de Downingtown East. Tras finalizar a súa etapa escolar foi clasficado no posto 54 na lista dos 100 mellores xogadores de instituto da ESNPU. A nivel universitario xogou para a Univesidade de Villanova, cos que conseguiu gañar en 2016 o título de campións da NCAA. Entre os seus partidos máis ddestacábeis destacan os 25 puntos na vitoria ante St. John's (73–63) o 13 de febreiro de 2016. Finalmente, o 23 de setembro asina contrato coa franquía. O seu debut na NBA chegou o 27 de outubro no partido inaugural da temporada, onde rexistrou un rebote en catro minutos ante os Atlanta Hawks. Un ano despois, o 9 de outubro, foi curtado polo equipo, asinando día 13 polos Boston Celtics, os cales o asignaron ao seu equipo da G League, os Maine Red Claws. A continuación xoga para outros equipos da mesma competición como os Windy City Bulls e os Stockton Kings.

## Estatísticas na NBA 
### Temporada regular 
### Playoffs 
## Notas 
## Véxase tamén 
### Ligazóns externas 
* Estatísticas en ESPN 
* Estatísticas en Basketball Reference
Golfo do Ienisei

miniatura|Localización do golfo do Ienisei.

O **golfo do Ienisei** (en ruso, Енисейский залив) é un grande estuario formado pola desembocadura do río Ienisei no mar de Kara, no océano Ártico. 

O golfo do Ienisei e todas as súas illas, pertencen o Krai de Krasnoiarsk, unha división administrativa da Federación de Rusia, e forma parte da Reserva Natural Estatal Grande Ártico, a maior reserva natural de Rusia.

A estación biolóxica de Willem Barents é unha estación polar situada ao nordeste da baía de Meduza, no extremo norte da boca do Ienisei, nos 73° 21′ N 80° 32′ L.

## Xeografía 
miniatura|250px|Vista de satélite do golfo e zonas adxacentes.

O golfo do Ienisei está formado por un ensanchamento do río, que oscila entre os de 50 km e os 250 km, nunha dirección aproximadamente Sur-Norte, nunha zona ao redor do asentamento de Munguy, ao norte da cidade de Dudinka. 

O conxunto da rexión do baixo Ienisei é sombría e está pouco habitada, e os escasos asentamentos constrúense en solo permafrost. Non hai vexetación, excepto musgos, liques e algunhas herbas. 

As augas costeiras son hábitats das belugas.

A profundidade máxima do golfo de Ienisei é de 63 m. A desembocadura do golfo está situada aproximadamente a 72° 30′ N, na zona da illa Sibiryakov, no mar de Kara.

## Notas 
## Véxase tamén 
### Bibliografía 
* Colin Thubron (2008): *In Siberia*. Londres: Random House UK. ISBN 978-0-0994-5926-2.
 
### Outros artigos 
* Río Ienisei
* Krai de Krasnoiarsk

### Ligazóns externas 
*Dissolved organic matter (DOM) in the estuary of the Yenisei
*Salt intrusions in Siberian river estuaries
Linguas ieniseianas

As **linguas ieniseianas**, tamén  coñecidas como **linguas ieniseiacas**, son unha familia lingüística hipotética que pertence ao conxunto das linguas paleosiberianas.

## Falantes 
Son linguas faladas polos ieniseianos, pobos siberianos que habitaron outrora grandes partes da rexión do río Ienisei, no centro de Siberia.

Suxírese que as linguas ieniseianas falábanse nunha zona moito maior na antigüidade, incluíndo partes do norte da China e de Mongolia.

Pénsase que houbo tres variantes:
* Ieniseiano meridional  (keta)
* Ieniseiano setentrional †
* Ruanruano-Xiongnu † (posíbel)

Os únicos sobreviventes actuais son algúns membros do pobo keta.

## Estado actual 
A das linguas ieniseianas é unha familia lingüística en perigo de extinción, cunha soa rama sobrevivente, a lingua keta, que tiña tan só uns 213 falantes nativos no ano 2010. A vila de Kellog, en Rusia, é o único lugar onde o keta aínda se ensina nas escolas. Aos alumnos subminístranselle  libros especiais para os graos de segundo a cuarto, pero despois deses graos só hai bibliografía rusa para estudar a cultura keta. A día de hoxe non se coñecen falantes monolingües.

## Notas 
## Véxase tamén 
### Bibliografía 
* Anderson, G. (2003): "Yeniseic languages in Siberian areal perspective", *Sprachtypologie und Universalienforschung* **56** (1/2): 12–39. Berlin: Akademie Verlag.
* Bengtson, John D. (2008): "Materials for a Comparative Grammar of the Dene–Caucasian (Sino-Caucasian) Languages". *Aspects of Comparative Linguistics*, vol 3, pp.&nbsp;45–118. Moscova: RSUH Publishers.
* Vajda, Edward J. (2013): *Yeniseian Peoples and Languages: A History of Yeniseian Studies with an Annotated Bibliography and a Source Guide*. Londres: Routledge. ISBN 978-1-1368-3740-1.
* Van Driem, George. (2001): *The Languages of the Himalayas*. Leiden: Brill Publishers. ISBN 978-9-0041-0390-0.

### Outros artigos 
* Pobo ieniseiano
Oriole Park at Camden Yards

O **Oriole Park at Camden Yards**, usualmente chamado **Camden Yards** ou **Oriole Park**, é un parque de béisbol das Ligas Maiores (MLB) situado en Baltimore, Maryland (Estados Unidos). Lar dos Baltimore Orioles, foi o primeiro da moda estadios "retro" da MLB construídos durante a décadas de 1990 e comezos de 2000, sendo este un dos máis eloxiados. Foi inaugurado en 1992 para substituír o Memorial Stadium. O estadio está situado no centro de Baltimore, unhas poucas mazás ao oeste do Inner Harbor, no Complexo Deportivo de Camden Yards.

## Notas 
## Véxase tamén 
### Outros artigos 
* Baltimore
* Baltimore Orioles

### Ligazóns externas 
* Páxina web do estadio en mlb.com/orioles
* Oriole Park at Camden Yards Seating Chart
Sindicatura de Contas de Cataluña

A **Sindicatura de Contas de Cataluña** (en catalán: *Sindicatura de Comptes de Catalunya*) é unha institución da Generalitat de Cataluña que depende organicamente do Parlamento de Cataluña segundo o que establecen os artigos 80 e 81 do Estatuto de Autonomía de Cataluña e no artigo 1 da Lei 18/2010, do 7 de xuño, da Sindicatura de Contas. A Sindicatura de Contas é a institución encargada de fiscalizar a xestión económica, financeira e contable do sector público catalán, e do control de eficiencia da Generalitat. Foi creada o 5 de marzo de 1984, aínda que as súas orixes remóntanse ao século XIII, cando o xeral de Cataluña instituíu os "oïdors de comptes", que tiñan por función o control da xestión das contas públicas.
A Sindicatura depende organicamente do Parlament, que lle delega as funcións que desempeña, con plena autonomía organizativa, funcional e orzamentaria. A Sindicatura de Contas ten personalidade xurídica propia. Está formada polos síndicos designados polo Parlament por maioría de tres quintas partes. Os síndicos, á súa vez, elixen o síndico ou síndica maior. Actualmente, o *síndic major* é Jaume Amat i Reyero.

## Notas 
## Véxase tamén 
### Ligazóns externas 
* Sitio web da Sindicatura de Comptes de Catalunya
Great American Ball Park

O **Great American Ball Park** é un parque de béisbol das Ligas Maiores (MLB) situado en Cincinnati, Ohio (Estados Unidos). Lar dos Cincinnati Reds, foi o inaugurado no ano 2003 para substituír o Cinergy Field (antes Riverfront Stadium), usado entre 1970 e 2002. O nome do estadio é debido ao patrocinio de Great American Insurance Group.

## Notas 
## Véxase tamén 
### Outros artigos 
* Cincinnati
* Cincinnati Reds

### Ligazóns externas 
* Páxina web do estadio en mlb.com/reds
* Great American Ball Park Seating Chart
Progressive Field

O **Progressive Field** é un parque de béisbol das Ligas Maiores (MLB) situado no centro da cidade de Cleveland, Ohio (Estados Unidos). Lar dos Cleveland Indians, é xunto co Quicken Loans Arena parte do Complexo Deportivo e de Entretemento Gateway. No ano 2008 foi considerado por unha enquisa entre seareiros realizada por *Sports Illustrated* como o mellor estadio da MLB.

O estadio foi inaugurado co nome de **Jacobs Field** en 1994 para substituír o Cleveland Stadium, recinto que compartían cos Cleveland Browns da National Football League (NFL). No 2008, a Progressive Corporation, compañía de seguros con sede no suburbio de Mayfield, adquiriu os dereitos de nome do estadio durante 16 anos por 58 millóns de dólares. O anterior nome proviña dos propietarios da franquía, Richard e David Jacobs, que adquiriran os dereitos após a inauguración do recinto. Actualmente, o estadio é coñecido ás veces de forma informal como "The Jake" en referencia o primeiro nome.

No momento de inauguración do estadio, tiña capacidade para albergar 42.865 espectadores. Entre 1995 e 2001 conseguiron encher o estadio durante 455 xogos consecutivos. Debido a diferentes reformas ao longo dos anos, a capacidade do estadio foise modificando, chegando aos 45.569 espectadores en 2010. Após as reformas das feitas nos anos 2014 e 2015, onde se reconfiguraron múltiples áreas do estadio, a capacidade viuse reducida até os 34.788 espectadores. Con todo, a capacidade é ampliábel por medio de localidades supletorias.

## Notas 
## Véxase tamén 
### Outros artigos 
* Cleveland
* Cleveland Indians

### Ligazóns externas 
* Páxina web do estadio en mlb.com/indians
* Progressive Field Seating Chart
Marlins Park

O **Marlins Park** é un parque de béisbol situado na cidade de Miami, Florida (Estados Unidos). É o estadio local dos Miami Marlins, equipo da Major League Baseball (MLB). Está situado nun terreo de 6,87 ha do antigo Miami Orange Bowl na Pequena Habana, 3 km ao oeste do centro da cidade. O estadio, inaugurado para a temporada 2012, ten un deseño neomodernista. Tamén conta coa certificación verde do Leadership in Energy and Environmental Design (LEED). É ademais o terceiro estadio da competición en contar cun teito retraíbel. Con capacidade para 37.442 espectadores, é un dos estadios con menor capacidade da MLB.

## Notas 
## Véxase tamén 
### Outros artigos 
* Miami
* Miami Marlins

### Ligazóns externas 
* Páxina web do estadio en mlb.com/marlins
* Marlins Park Seating Chart
Stockton Kings

Os **Stockton Kings** son un equipo profesional de baloncesto estadounidense con sede na cidade de Stockton, California. Compite na NBA G League, a liga de desenvolvemento da National Basketball Associtation, afiliado aos Sacramento Kings. Entre 2008 e 2018 xogou na cidade de Reno, Nevada baixo o nome de **Reno Bighorns**.

## Véxase tamén 
### Outros artigos 
* Sacramento Kings

### Ligazóns externas 
* Sitio wen oficial
Coors Field

O **Coors Field** é un parque de béisbol situado no centro de Denver, Colorado (Estados Unidos). É o estadio local dos Colorado Rockies das Ligas Maiores (MLB). O seu nome provén do patrocinio da empresa cervexeira de Golden, Colorado, Coors Brewing Company. Antes de trasladarse a este estadio, os Rockies xogaron as súas dúas primeiras temporadas (1993 e 1994) no Mile High Stadium, recinto dos Denver Broncos da National Football League (NFL). O Coors Field está situado a dúas mazás da Union Station no Lower Downtown da cidade. O estadio conta con capacidade para 46.897 espectadores, 50.144 contando as bancadas de pé. 

## Notas 
## Véxase tamén 
### Outros artigos 
* Denver
* Colorado Rockies

### Ligazóns externas 
* Páxina web do estadio en mlb.com/rockies
* Coors Field Seating Chart
Los Ángeles (álbum)

**Los Ángeles** é o primeiro álbum de estudio da cantante catalá Rosalía. Foi publicado o 10 de febreiro de 2017. Como un proxecto conxunto co produtor é músico Raül Refree. Con este álbum Rosalía se deu a coñecer no panorama musical, onde comezou a ter importancia incluso chegando a ser nomeada nos Premios Grammy Latino e foi recoñecido como mellor disco do ano en España.

O sinxelo «Catalina» saíu en outubro de 2016 como anticipo do álbum.

## Lista de cancións 
[miniatura|[Rosalía Vila|Rosalía e Raül Refree actuando en Madrid, o 24 de xullo de 2017.]]
Disco en descarga dixital e soporte físico en CD.

## Recoñecementos 
* Premio Ruído da Prensa, premio ao mellor disco español de 2017
* Rockdelux, número 1 de mellor vídeo, número 1 de mellor disco, número 1 de mellor artista de 2017.
* Timeout, premio ao mellor disco de 2017
* ABC, número 1 mellor disco nacional de 2017

## Véxase tamén 
### Ligazóns externas
Ienisei

O topónimo **Ienisei** pode referirse a:

* **Río Ienisei**, importante río de Siberia;
* **Golfo do Ienisei**, estuario formado na desembocadura do río homónimo no mar de Kara.

Dá nome tamén a: 
* **Ieniseisk**, cidade do krai de Krasnoiarsk, na Federación Rusa, que está localizada sobre o río Ienisei;
* **Linguas ieniseianas**, ou ieniseiacas, familia lingüística hipotética que pertence ao conxunto das linguas paleosiberianas;
* **Pobo ieniseiano**, pobos siberianos que habitaron en tempos grandes partes de Siberia, de Mongolia e da China, e dos que os únicos sobreviventes actuais son o pobo keta.
Subrexión de Lahti

A **subrexión de Lahti** (en finés *Lahden seutukunta*) abarca toda a rexión de Päijänne Tavastia, cun total de nove municipios. En 2017 tiña unha poboación de 201&nbsp;482 habitantes.

## Municipios 
## Historia 
* 1 de xaneiro de 2010: Heinola, Hartola e Sysmä integráronse na subrexión de Heinola.
* 1 de xaneiro de 2011: Artjärvi uniuse a Orimattila.
* 1 de xaneiro de 2016: Nastola uniuse a Lahti.
* 1 de xaneiro de 2016: Hämeenkoski uniuse a Hollola.

## Poboación 
A seguinte táboa amosa a tendencia demográfica da subrexión cada cinco anos dende 1980.

## Véxase tamén 
### Ligazóns externas 
* Asikkalan kunnan kotisivut  
* Hartolan kunnan kotisivut 
* Heinolan kaupungin kotisivut    
* Hollolan kunnan kotisivut  
* Kärkölän kunnan kotisivut 
* Lahden kaupungin kotisivut   
* Orimattilan kaupungin kotisivut    
* Padasjoen kunnan kotisivut 
* Sysmän kunnan kotisivut
Tempada 2018–19 da Mestis

A **tempada 2018–19 da Mestis** foi a 19ª tempada da Mestis, a segunda categoría do hóckey sobre xeo en Finlandia. A liga regular comezou o 28 de setembro e rematou o 15 de marzo, metres que os *play-offs* comezaron o 19 de marzo e finalizaron o 24 de abril coa disputa do quinto e último partido das series finais.

Ao finalizar a tempada o Ketterä de Imatra alzouse co título por primeira vez na súa historia logo de derrotar ao defensor do título, o KeuPa HT de Keuruu, por catro a un.

## Equipos 
## Liga regular 
## *Play-offs* 
### Resultados 
#### Cuartos de final 
#### Semifinais 
#### Partido polo terceiro posto 
#### Final 
## *Play-out* 
## Notas
Isle of Dogs (filme)

é un filme de ciencia ficción e comedia de 2018 escrito, producido e dirixido por Wes Anderson. Ambientado no Xapón dun futuro distópico, conta a historia dun rapaz na procura do seu can, logo de que toda a especie fose recluída nunha illa de lixo por mor da gripe canina. Conta coas voces de Bryan Cranston, Edward Norton, Bill Murray, Jeff Goldblum, Bob Balaban, Greta Gerwig, Frances McDormand, Courtney B. Vance, Fisher Stevens, Harvey Keitel, Liev Schreiber, Scarlett Johansson, Tilda Swinton, F. Murray Abraham, Frank Wood, Kunichi Nomura e Yoko Ono.

## Personaxes 
* Bryan Cranston como Chief
* Koyu Rankin como Atari Kobayashi
* Yojiro Noda como News Anchor
* Frank Wood como máquina de tradución simultánea
* Roman Coppola como Igor
* Anjelica Huston como Mute Poodle
* Kara Hayward como Peppermint

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Antagonista do receptor de interleucina 1

O **antagonista do receptor de interleucina 1** (**IL-1RA**) é unha proteína que nos humanos está codificada no xene ***IL1RN*** do cromosoma 2.

O IL-1RA foi inicialmente denominado inhibidor de IL-1 e foi descuberto por separado en 1984 por dous laboratorios independentes. O IL-1RA é un axente que se une non produtivamente á superficie celular no receptor de interleucina-1 (IL-1R), o mesmo receptor que se une á interleucina 1 (IL-1), impedindo que a IL-1 envíe un sinal a esa célula.

## Función 
O IL-1RA é un membro da familia de citocinas da interleucina 1. O IL1RA é segregada por varios tipos de células incluíndo as células inmunes, células epiteliais e adipocitos e é un inhibidor natural do efecto proinflamatorio da IL1β. Esta proteína inhibe as actividades da interleucina 1 alfa (IL1A) e a interleucina 1 beta (IL1B), e modula unha variedade de respostas inmunes e inflamatorias relacionadas coa interleucina 1. Este xene e outros cinco estreitamente relacionados forman un *cluster* de xenes que abrangue aproximadamente 400 kb no cromosoma 2. Descubríronse catro variantes de transcrición resultado de empalme alternativo que codifican distintas isoformas.

## Importancia clínica 
Un polimorfismo deste xene está asociado co incremento do risco de sufrir  fracturas osteoporóticas e cancro gástrico.

As mutacións no xene IL1RN orixinan unha enfermidade rara chamada deficiencia do antagonista do receptor de interleucina 1. A variante do xene IL1RN está tamén asociada co risco de esquizofenia. Encontráronse niveis elevados de IL1RN no soro sanguíneo de pacientes de esquizofrenia.

Unha versión recombinante, lixeiramente modificada do antagonista do receptor de interleucina 1 chamada anakinra utilízase no tratamento da artrite reumatoide, unha enfermidade autoinmune na cal a IL-1 xoga un papel clave. A anakinra difire do IL-1RA humano nativo en que ten un só residuo de metionina adicional no seu amino-terminal. 

### Uso en cabalos 
O antagonista do receptor da interleucina 1 utilízase en cabalos para o tratamento da coxeira equina resultante de lesións articulares e de tecidos brandos.

## Notas 
## Véxase tamén 
### Outros artigos 
* Interleucina 1
* Interleucina 1 alfa
* Interleucina 1 beta

### Bibliografía 
*
*
*
*
*

### Ligazóns externas 
*
Santuario de Las Lajas

O **Santuario da nosa Señora do Rosario de Las Lajas** é un templo e basílica para o culto cristián e veneración da nosa Señora de Las Lajas. O edificio principal mide 27,50 metros de altura e a torre é de 100 metros. A ponte mide a 50 metros de alto por 17 metros de ancho e 20 de longo. Este santuario atópase en Ipiales, no departamento de Nariño, ao sur de Colombia e é destino de peregrinación e turismo desde o Século XVIII.

## Situación xeográfica 
O santuario está situado no canón do río Guáitara, no correxemento de Las Lajas do concello de Ipiales, a sete quilómetros da cidade cabeceira municipal, no departamento de Nariño e a 10 km da fronteira con Ecuador.

## Véxase tamén 
### Ligazóns externas 
* Páxina oficial
O carteiro de Bagdad

***O carteiro de Bagdad*** é unha novela do escritor Marcos Calveiro, publicada por primeira vez no ano 2007 por Edicións Tambre. Recibiu o XVIII Premio Ala Delta de Literatura Infantil nese mesmo ano, e o Premio White Ravens no 2008. Consta de doce capítulos.

A historia deste libro transcorre no seo dunha familia do barrio de Karrada, en Bagdad. Atópanse sumidos na guerra, a pobreza e o medo, enfróntandose sunitas e chiítas e provocando o desastre. A novela é tamén un retrato da realidade desta cidade e das diferenzas étnico-relixiosas do país que se remontan á primeira guerra mundial.

## Personaxes principais 
* Abdulwahid (o neno)
* Ibrahim (o pai)
* Fatiha (a nai)
*Ahmed (o amigo)

## Trama 
A historia transcorre no barrio de Karrada, en Bagdad, a antiga cidade máis grande da Terra ou Cidade da Paz. Atópase en guerra, e móstrase toda a pobreza e o medo ao que están expostos os habitantes. A cidade resiste baixo as bombas, os comercios están tapiados, os colexios non funcionan e os nenos xogan nas súas casas. O país recibe ameazas externas dos Estados Unidos e a coalición de países que atacan a Iraq, e mostra os enfrontamentos entre sunitas e chiítas.  

O protagonista da historia é Abdulwahid, un neno de once anos chamado igual que o levantador de pesas do seu país, recordado por todos por conseguir unha medalla de bronce nas olimpíadas, sendo o único na historia de Iraq; un feito inesquecible. Pertence a unha familia sunita, e non entende porque non pode xogar co seu amigo Ahmed, de familia chiíta. O seu pai é carteiro e todos os días vai traballar na súa motocicleta con esperanza, convencido da importancia de levar noticias ás familias castigadas pola dor de non saber o destino dos seus familiares. No seu peto leva unha carta que se propón entregar, custe o que custe.

Ao longo do libro, o carteiro cóntalle ao seu fillo historias, noticias, mitos e anécdotas de todo tipo.

## Traducións 
* Ao castelán por Ignacio Chao co título de *El cartero de Bagdad,* publicado en 2007 por Editorial Edelvives, colección Ala Delta.

## Notas 
## Véxase tamén 
### Bibliografía 
* Calveiro, M. (2010). *O carteiro de Bagdad*. Ilust. Miguel Ángel Díez. Vigo: Tambre, col. Ala Delta, núm. 21.
Nancy Hartsock

**Nancy Hartsock**, nada en 1943 e finada o 19 de marzo de 2015, foi unha filósofa feminista. Foi coñecida polo seu traballo na epistemoloxía feminista e a teoría do punto de vista, sobre todo polo ensaio "*The Feminist Standpoint*", no que integrou as teorías psicanalíticas de Melanie Klein e o complexo de Edipo. A súa teoría do punto de vista baséase no marxismo, na afirmación de que o proletariado ten unha perspectiva distintiva nas relacións sociais e que só esta perspectiva revela a verdade. Debuxou unha analoxía entre o traballo industrial do proletariado e o traballo doméstico das mulleres para afirmar que as mulleres tamén poden ter un punto de vista distinto.

Hartsock foi profesora de ciencia política na Universidade de Washington.

## Bibliografía seleccionada 
### Libros 
* 
* 

### Capítulos en libros 
* 
*  Dispoñíbel en liña.

### Artigos de revista 
* 
::Tamén dispoñíbel como:
* 
::Tamén dispoñíbel como:
* 
::Véxase tamén: 

## Véxase tamén 
* 

## Ligazóns externas 
* Nancy C.M. Hartsock Papers - Pembroke Center Archives, Brown University

## Notas
Filme mondo

Os **filmes mondo** (da palabra en italiano para «*mundo*») son películas documentais, algunhas veces semellantes aos documentais de ficción, representando temas e escenas sensacionalistas. En inglés son tamén coñedos polo termo **Shockumentary**.

Este xénero iniciouse coa estrea do filme *Mondo cane* en 1962, de Gualtiero Jacopetti, Paolo Cavara e Franco Prosperi, conseguindo bastante popularidade. Os filmes mondo son xeralmente fáciles de recoñecer polo seu nome, pois moitos deles levan o termo «mondo» nos seus títulos. Caracterízanse por buscar un grande impacto co fin de atraer o público, mostrando crueldade contra os animais, accidentes, cerimonias de iniciación ritual, cirurxías etc. Moita da acción é teatralizada, aínda cando os produtores afirmen que só documentan "a realidade". Fóra dos círculos de cinema independente, os filmes mondo son xeralmente considerados de moi mal gusto.

## Véxase tamén 
### Bibliografía 
* *RE/Search No. 10: Incredibly Strange Films*: A Guide to Deviant Films. RE/Search Publications 1986, 
* Brottman, Mikita: *Mondo Horror. Carnivalizing the Taboo*. In: Prince, Stephen (ed.) 2004: The horror film. S. 167-188. New Brunswick: Rutgers University Press. .
* Goodall, Mark 2006: *Sweet & Savage. The World Through the Shockumentary Film Lens*. Londres: Headpress. . (the standard work on the mondo and cannibal genre)
* Goodall, Mark 2006: *Shockumentary Evidence. The perverse politics of the Mondo film*. In: Dennison, Stephanie (Hg.) 2006: *Remapping world cinema. Identity, culture and politics in film.* S. 118-128. Londres: Wallflower. .
* Kerekes, David; Slater, David 2006: *Killing for culture. Death film from Shockumentaries to snuff*. Manchester: Headpress. .
* Stefano Loparco, 'Gualtiero Jacopetti - Graffi sul mondo'. The first complete biography dedicated to the co-director of 'Mondo cane'. Il Foglio Letterario, 2014 - 
* Shipka, Danny 2011: *Perverse titillation. The exploitation cinema of Italy, Spain and France, 1960-1980*. Jefferson: Mcfarland. .
### Ligazóns externas 
* Vomit Bag Video 
* Mondo / Death
A besta na xungla

***A besta na xungla*** (en ) é unha novela de 1903 escrita por Henry James. Foi publicada como parte da colección, *The Better Sort*. Considerada universalmente como unha das mellores narrativas curtas de James, a historia trata temas universais como o illamento, o destino, o amor e a morte.

Foi traducido ó galego por Alejandro Tobar e foi publicado pola Editorial Hugin e Munin no ano 2014.

## Notas 
## Véxase tamén 
### Bibliografía 
* *Tales of Henry James: The Texts of the Tales, the Author on His Craft, Criticism* editado por Christof Wegelin e Henry Wonham (Nova York: W.W. Norton & Company, 2003) 
* *The Tales of Henry James* por Edward Wagenknecht (Nova York: Frederick Ungar Publishing Co., 1984) 
* ''Here's to You, Mister Nichols: The Making of the Graduate,'' as influencing Mike Nichols' decision to cast Dustin Hoffman against type. Vanity Fair, en marzo de 2008.
Río Guáitara

O **Guáitara** ou **Carchi** (denominación en Ecuador), é un río suramericano pertencente á vertente do Pacífico. Ten unha lonxitude de 158 quilómetros de longo, e durante 45 km o seu percorrido sinala a fronteira entre Colombia e Ecuador, até a ponte internacional de Rumichaca. Dende ese punto, xa en chan colombiano, toma o nome de Guáitara.

No seu traxecto, ó socavar a montaña formou a ponte natural de Rumichaca que comunica a Ecuador e Colombia, formando dende este sitio un fondo canón que en territorio colombiano aloxa o santuario de Las Lajas, construído sobre o canón.

Na antigüidade coñecíase como río Pastarán; na conquista dos incas chamouse *Ancashmayu* (aínda que en debate co nome doutro río), e logo chamouse Guáitara, o seu nome actual en territorio colombiano.

## Véxase tamén